- Hindi News
- National
- 1 अप्रैल से शहर में काम करने आने वाले मजदूरों को Rs. 5 में मिलेगा भरपेट भोजन
1 अप्रैल से शहर में काम करने आने वाले मजदूरों को Rs. 5 में मिलेगा भरपेट भोजन
शहरी क्षेत्र में काम के लिए आने वाले लोगों को अब प्रशासन पांच रुपए में सस्ता भोजन उपलब्ध कराएगा। बैतूल में इसकी शुरुआत जल्द की जाएगी। इससे दीनदयाल रसोई योजना नाम दिया है। इसका संचालन प्रदेश सरकार करेगी। 1 अप्रैल से योजना पूरे प्रदेश में लागू होगी। कलेक्टर शशांक मिश्र ने बताया इस भोजन केंद्र में 11 बजे से दोपहर 3 बजे तक लोगों को सस्ती दर पर भोजन उपलब्ध कराया जाएगा। इसके लिए जिला स्तर पर समिति गठित की गई है। इसके संचालन की जिम्मेदारी नगरीय निकाय को दी गई है। इसमें आने वाला व्यय मुख्यमंत्री शहरी अधोसंरचना योजना और नगरीय निकाय स्वयं के स्रोतों से भी इस भोजन केंद्र की स्थापना में सहयोग किया जा सकेगा। इसके अलावा दूसरे दानदाताओं से भी संचालन किया जाएगा। भोजन बनाने के लिए राशन की व्यवस्था उचित मूल्य की दुकान से होगी। मिश्र ने बताया, गठित समिति में हेमंत खंडेलवाल, नगर पालिका अध्यक्ष अलकेश आर्य, फूड विभाग जिला उद्योग केंद्र, उप संचालक सामाजिक न्याय, परियोजना अधिकारी शहरी विकास अभिकरण, मुख्य चिकित्सा एवं स्वास्थ्य अधिकारी, सचिव कृषि उपज मंडी बैतूल, अध्यक्ष अनाज व्यापारी संघ और अध्यक्ष सब्जी मंडी बैतूल सदस्य होंगे। सीएमओ को बैतूल समिति के सदस्य सचिव बनाए गए हैं। अध्यक्ष कलेक्टर स्वयं होंगे।
tgl_Latn sot_Latn hin_Deva hin_Deva hin_Deva